Í hádegisfréttum var það helst að:
Verktakar á Seyðisfirði telja að það taki viku að greiða leið í gegnum skriðuna sem féll á bæinn. Það hefur hlýnað í veðri og því ekki talið öruggt að vinna á skriðusvæðinu í dag
Fjögur smit greindust innanlands í gær og voru allir í sóttkví. 14 smit greindust á landamærum. Eftir er að koma í ljós hve mörg þeirra voru virk smit.
Fimm eru látin í hamförunum í Ask í Noregi enn er fimm til viðbótar saknað. Óvissan er mikil segir íslensk kona sem býr í bænum, allir séu í áfalli og sorgin mikil.
Donald Trump og hans fylgismenn reyna enn að koma í veg fyrir að niðurstöður forsetakosninganna verði virtar. Hópur þingmanna ætlar ekki að staðfesta niðurstöðurnar á þingfundi á miðvikudag.
Guðmundur Guðmundsson landsliðsþjálfari Íslands í handbolta segir það mikil vonbrigði að Aron Pálmarsson geti ekki verið neitt með landsliðinu í janúar. Nýr fyrirliði liðsins verður skipaður síðar í dag.
Umsjónarmaður hádegisfrétta var Valgeir Örn Ragnarsson . Tæknimaður var Gísli Kjaran Kristjánsson. Útsendingu stjórnaði Gunnlaug Birta Þorgrímsdóttir. Fréttalestri er lokið.
Fjögur smit greindust innanlands í gær og voru allir í sóttkví. 14 smit greindust á landamærum. Eftir er að koma í ljós hve mörg þeirra voru virk smit. 